Diari Oficial de la Generalitat Valenciana


Sumari del DOGV 3323, del 04-09-1998 (1998/6444)

ACORD de 30 de juny de 1998, de la Comissió Territorial d'Urbanisme de València, relatiu a la modificació Zona Sud-oest de les Normes Subsidiàries de Simat de la Valldigna.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3323

Data del DOGV
:   04-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6444


Data del document
:   30-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de juny de 1998, de la Comissió Territorial d'Urbanisme de València, relatiu a la modificació Zona Sud-oest de les Normes Subsidiàries de Simat de la Valldigna. [1998/X6444]
  
Vist l'expedient tramés per l'Ajuntament de Simat de la Valldigna referit a la modificació zona Sud-oest de les Normes Subsidiàries, i de conformitat amb els següents:
  
Antecedents de fet
  
Primer
  
El Projecte se sotmeté a informació pública mitjançant acord del ple de l'Ajuntament en sessió del dia 11 de setembre de 1997, i després del pertinent període d'informació pública, en el qual no es presentaren al·legacions, el mateix òrgan l'aprovà provisionalment en data 29 de desembre de 1997.
  
Segon
  
El projecte consta de memòria, plans d'informació i ordenació.
  
Tercer
  
L'objecte de la modificació és la regularització del perímetre urbà a la zona sud-oest, que inclou en aquest una superfície de 6.600 m2, actualment classificada com a sòl no urbanitzable protegit d'ús agrícola, que passa a ser sòl urbà amb ús per a magatzem. L'àrea es troba en l'entorn de protecció del monestir de Santa Maria de la Valldigna.
  
Es justifica aquesta en les necessitats d'ampliació de la nau existent en aquesta, destinada a magatzems de la Societat Cooperativa Agrícola SAT la Valldigna.
  
Es planteja, a més, l'increment de la dotació esportiva confrontant, en una superfície de 650 m2, completant la regularització pretesa.
  
Quart
  
El conseller d'Obres Públiques, Urbanisme i Transports adoptà, amb data 9 de maig de 1996, la resolució de denegar l'interés comunitari per a l'ampliació d'aquesta central hortofructícola, sol·licitat per la mencionada Societat, a partir d'uns fonaments que s'arrepleguen en la citada resolució, i que en síntesi es referien a la inexistència d'informe favorable municipal, incompliment de la normativa municipal (ocupació i distàncies en infraestructures viàries) i de determinacions de la Llei 4/92 (ocupació màxima).
  
Cinqué
  
La Comissió Informativa de la Comissió Territorial d'Urbanisme, en sessió del 21 d'abril de 1998, emeté informe favorable respecte a la modificació pretesa, i es considera que procedia no elevar al ple de la Comissió aquesta modificació de les Normes de Simat de la Valldigna, fins que no s'emetera la preceptiva Declaració d'Impacte Ambiental.
  
Sisé
  
Simat té Normes Subsidiàries aprovades definitivament per la Comissió Territorial d'Urbanisme, en sessió de 26 d'abril de 1988.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió del 55.1 de la Llei 6/1994, de 15 de novembre, Reguladora de l'Activitat Urbanística.
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
L'ampliació pretesa es pot enquadrar una operació de regularització de vora urbana, i la parcel·la compleix les condicions de la LRAU per a la seua classificació com a urbana.
  
D'altra banda, si bé s'incrementaria amb la modificació l'aprofitament lucratiu, es pot entendre compensat, a l'efecte de l'article 55.3 de la LRAU, amb l'ampliació de la dotació esportiva que addicionalment es planteja.
  
En un altre sentit, la modificació no contravindria l'esperit de les Normes Subsidiàries que en l'ordenança 6.2.4., com a única excepció entre les construccions existents a les zona de protecció agrícola a l'est del riu Vaca, permeten l'ampliació de la nau magatzem de la Cooperativa, amb l'única limitació d'una alçada màxima i un tractament exterior específic.
  
Quart
  
La Direcció General per al Desenvolupament Sostenible de la Conselleria de Medi Ambient emet Declaració d'Impacte Ambiental amb data 24 de juny de 1998, en el sentit d'estimar acceptable des del punt de vista ambiental, la modificació proposada de les Normes Subsidiàries de Simat, amb una sèrie de condicionants que arreplega la mencionada declaració.
  
Cinqué
  
La Unitat de Patrimoni de la Direcció Territorial de Cultura de València emet informe amb data 21 d'abril de 1998, en el sentit que per trobar-se l'àmbit de la modificació en l'entorn del monestir de la Nostra Senyora de la Valldigna, declarat monument, qualsevol intervenció requerirà el permís de la Conselleria de Cultura.
  
Sisé
  
El Servei de Vies i Obres de la Diputació Provincial emet informe de caràcter favorable, encara que condicionat al fet que «s'hauran d'ordenar els accessos de la façana que dóna a la carretera, mitjançant un accés únic a la zona més allunyada de la població; l'eixida és pel punt més pròxim a la població, i que s'ha de delimitar mitjançant separador físic el vial de servei i la carretera».
  
Seté
  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva de les Normes Subsidiàries i de les seues modificacions de municipis menors de 50.000 habitants, de conformitat amb allò que s'ha disposat en els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel que s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió del 30 de juny de 1998, acorda:
  
Aprovar definitivament la modificació Zona Sud-oest de les Normes Subsidiàries de Simat de la Valldigna, i s'han de realitzar els accessos a la carretera de conformitat amb els criteris de l'administració titular de la via i sol·licitar informe a Patrimoni amb anterioritat a qualsevol intervenció.
  
L'Ajuntament de Simat de la Valldigna haurà de notificar el contingut del present acord a tots els particulars interessats en l'expedient de referència.
  
Contra la present Resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de rebut de la present notificació.
  
Tot això sense perjudici que es puga exercir qualsevol altre recurs que s'estime oportú.
  
València, 30 de juny de 1998.- El secretari de la comissió territorial d'urbanisme de València: José Manuel Palau Navarro.